Beržininkų ežeras
55°32′0″ š. pl. 26°22′12″ r. ilg.﻿ / ﻿55.53333°š. pl. 26.37000°r. ilg.﻿ / 55.53333; 26.37000 Beržininkų ežeras – ežeras šiaurės rytų Lietuvoje, Ignalinos rajone, apie 3 km į šiaurės rytus nuo Dūkšto. Ežero ilgis iš pietvakarių į šiaurės rytus 0,56 km, plotis – iki 0,52 km. Altitudė 162,7 m. Ežeras nenuotakus, priklauso Dysnų ežero intako Parsvytės baseinui. Krantai sausi, aukšti. Ežerą supa sodai. Prie ežero įsikūrę Beržininkų ir Rojaus kaimai. Vakarinėje pakrantėje yra Adomo Hrebnickio įkurtas sodas „Rojus“.